stanford-oval/wikipedia huggingface dataset:
Kustaa

| Kustaa |
| --- | --- |
Nimipäivä:   
– suomenkielinen:  6. kesäkuuta
– ruotsinkielinen:  –
– ortodoksinen:  4. elokuuta
Muunnelmia:  Kyösti, Kustavi, Kusti
Vastineita eri kielissä:  Gustav, Gustaf
Nimen alkuperä:  Gustav
Infobox OKNimi-testi OK: 
Kustaa on suomalainen miehen etunimi, muunnelma ruotsinkielisestä Gustav-nimestä. Nimi Gustav on ollut kahdeksalla Ruotsin kuninkaalla, mukaan luettuna kaksi, joilla se on jälkimmäisenä nimenä. Suomessa heistä käytetään nimeä Kustaa. Samaa alkuperää ovat myös nimet Kyösti ja Kustavi.
Suomessa nimi oli 1800-luvun lopulla ja 1900-luvun alussa syntyneillä varsin yleinen, mutta on myöhemmin harvinaistunut. Digi- ja väestötietoviraston tietojen mukaan nimi on 1800-luvun lopulta vuoden 2019 loppuun mennessä annettu 18 888 miehelle ja noin 15 naiselle.
Kustaan (Gustavin) nimipäivä on 1600-luvulta saakka ollut 6. kesäkuuta, Kustaa Vaasan kruunajaisten vuosipäivänä, joka nykyään on myös Ruotsin kansallispäivä.  Lisäksi almanakassa on Kustaa Aadolfin päivä Kustaa II Aadolfin kuolinpäivänä 6. marraskuuta.
Tunnettuja Kustaita > Ruotsin kuninkaita

Kustaa Vaasa, kuningas 1523–1560
Kustaa II Aadolf, kuningas 1611–1632
Kaarle X Kustaa, kuningas 1654–1660
Kustaa III, kuningas 1771–1792
Kustaa IV Aadolf, kuningas 1792–1809
Kustaa V, kuningas 1907–1950
Kustaa VI Aadolf, kuningas 1950–1973
Kaarle XVI Kustaa, kuningas 1973–
Tunnettuja Kustaita > Muita kuninkaallisia

Kustaa Kustaanpoika (1616–1653), Kustaa II Aadolfin avioton poika, Vaasaporin suvun kantaisä
Kustaa (1799–1877), Ruotsin kruununprinssi, kuningas Kustaa IV Aadolfin poika
Kustaa Aadolf (1906–1947), Ruotsin kruununprinssi, kuningas Kustaa VI Aadolfin poika ja Kaarle XVI Kustaan isä
Kustaa Eerikinpoika Vaasa (Gustaf Eriksson Vasa, 1568–1607), Ruotsin kuningas Eerik XIV:n ja Kaarina Maununtyttären poika
Tunnettuja Kustaita > Nimellä Kustaa tunnettuja historian henkilöitä

Paitsi kuninkaista, käytetään suomenkielisessä kirjallisuudessa vanhastaan nimeä Kustaa myös seuraavista historiallisista henkilöistä, joiden oikea etunimi on ollut Gustaf:
Kustaa Mauri Armfelt, Gustaf Mauritz Armfelt (1757–1814), suomalainen hovimies, diplomaatti ja jalkaväenkenraali
Kustaa Banér, Gustaf Axelsson Banér (1547–1600), ruotsalainen valtiomies ja hovimarsalkka
Kustaa Eerik Eurén, Gustaf Erik Eurén (1818–1872), suomalainen opettaja, kirjailija ja kielentutkija
Kustaa Fincke, Gustaf Fincke (n. 1510–1566), Suomen käskynhaltija 1561–1563
Kustaa Horn, Gustaf Horn (1592–1657), suomalainen marsalkka, valtiomies, kreivi ja vapaaherra
Kustaa Evertinpoika Horn, Gustaf Evertsson Horn (1614–1666), Ruotsin sotamarsalkka
Kustaa Renvall, Gustaf Renvall (1781–1841), suomalainen pappi, kielentutkija ja suomen kirjakielen kehittäjä
Kuvitteellisia Kustaita

Kustaa Kankaanpää, punakaartilainen Väinö Linnan romaanissa Täällä Pohjantähden alla
Kustaa Kuruki, Kurun Lehden maskotti-piirroshahmo
Kalle-Kustaa Korkki, päähenkilö Outsiderin kirjasarjassa
Susi-Kustaa, kylähullu Väinö Linnan kirjasarjassa Täällä Pohjantähden alla
Kustaa, taikuri animaatioelokuvassa Hokkus Pokkus Mikko Mallikas
Valtiopäiväneuvos

Valtiopäiväneuvos (ruots. riksdagsråd) on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko 33 300 euroa tai 8 300 euroa.
Arvonimi on myönnetty ensimmäisen kerran vuonna 1990. Vuosien 1918–2013 aikana valtiopäiväneuvoksen arvonimi on myönnetty 20 henkilölle.
Vuoteen 2013 mennessä arvonimen oli saanut 18 entistä suomalaista kansanedustajaa, ruotsalainen poliitikko Sinikka Bohlin sekä eduskunnan entinen pääsihteeri Erkki Ketola.
Arvonimen saaneet

| 0 | 1 | 2 | 3 | 4 | 5 |
| --- | --- | --- | --- | --- | --- |

|  Nro  | Päivämäärä | Henkilö | Arvo, ammatti tai toimi | Kotipaikka | Lähteet |
| 1. | 14.12.1990  | Elsi Hetemäki-Olander  | eduskunnan 1. varapuhemies, filosofian maisteri | Espoo |   |
| 2. | 14.12.1990  | Sakari Knuuttila | kansanedustaja, insinööri | Jyväskylä  |   |
| 3. | 27.5.1992  | Erkki Ketola | eduskunnan pääsihteeri, varatuomari | Helsinki  |    |
| 4. | 30.11.1994  | Pentti Mäki-Hakola | kansanedustaja, maanmittausneuvos, diplomi-insinööri  | Nurmo |   |
| 5. | 30.11.1994  | Henrik Westerlund | kansanedustaja, maanviljelijä, agrologi | Perniö |   |
| 6. | 2.6.1995  | Ensio Laine | kansanedustaja, toiminnanohjaaja | Turku |   |
| 7. | 27.11.1998  | Håkan Malm | kansanedustaja, agrologi | Maalahti  |   |
| 8. | 23.5.2001  | Kalevi Mattila | ent. kaupunkitarkastaja, ent. kansanedustaja | Ylivieska  |   |
| 9. | 23.11.2001  | Markus Aaltonen | ent. kansanedustaja, taloustiet. maisteri | Seinäjoki  |   |
| 10. | 20.5.2005  | Mikko Pesälä | kansanedustaja, maanviljelijä | Iitti |   |
| 11. | 2.6.2006  | Esko Helle | kansanedustaja, hammaslääketieteen lisensiaatti | Janakkala |  |
| 12. | 15.6.2007  | Kaarina Dromberg | ent. kansanedustaja | Vantaa |  |
| 13. | 15.6.2007  | Kari Urpilainen | ent. kansanedustaja, sosionomi | Kokkola |  |
| 14. | 15.6.2007  | Matti Väistö | ent. kansanedustaja | Joensuu |  |
| 15. | 30.11.2007  | Jukka Vihriälä | ent. kansanedustaja, agronomi | Nurmo |  |
| 16. | 12.6.2009  | Gunnar Jansson | ent. kansanedustaja, varatuomari | Maarianhamina  |  |
| 17. | 20.5.2011  | Sinikka Bohlin | kansanedustaja Ruotsissa, opettaja | Gävle, Ruotsi |  |
| 18. | 2.12.2011  | Mikko Elo | ent. kansanedustaja, filosofian lisensiaatti  | Pori |   |
| 19. | 2.12.2011  | Erkki Pulliainen | ent. kansanedustaja, filosofian tohtori, maat. ja metsätiet. maisteri  | Oulu |   |
| 20. | 30.11.2012  | Raimo Vistbacka | ent. kansanedustaja, varatuomari, nimismies | Alajärvi |   |
| 21. | 11.12.2015  | Jouko Skinnari | ent. kansanedustaja, lakimies, oikeustieteen kandidaatti | Lahti |  |

|   | 19.12.2018  | Martti Korhonen | entinen kansanedustaja ja ministeri, autonasentaja | Oulu |  |
|   | 19.12.2018  | Reino Paasilinna | ent. kansanedustaja ja Euroopan parlamentin jäsen, yhteiskuntatieteiden tohtori  | Helsinki |  |
|   | 19.12.2019  | Kari Rajamäki | ent. kansanedustaja ja ministeri, hallintotieteiden maisteri | Varkaus |  |
|   | 18.6.2021  | Timo Kalli | ent. kansanedustaja ja eduskunnan puhemies, maanviljelijä | Eura |  |
|   | 9.12.2022  | Olavi Ala-Nissilä | ent. kansanedustaja, kauppatieteiden maisteri | Loimaa |  |
|   | 25.5.2023  | Anneli Taina | ent. ylijohtaja ja kansanedustaja, kauppatieteiden maisteri | Tampere |  |
|   | 25.5.2023  | Tapani Tölli | ent. kansanedustaja, valtiotieteiden maisteri | Tyrnävä |  |
|   | 22.11.2024  | Kyösti Virrankoski | ent. kansanedustaja ja Euroopan parlamentin jäsen, filosofian maisteri  | Kauhava |  |
|   | 22.11.2024  | Jukka Gustafsson | ent. kansanedustaja ja ministeri, yhteiskuntatieteiden maisteri  | Tampere |  |
The Sims 2

| The Sims 2 |
| --- | --- |

Kehittäjä:   Maxis  Ideaworks Game Studio (mobiili) 
Julkaisija:   Electronic Arts  Aspyr (OS X) 
Suunnittelija:   Patrick J. Barrett  Jenna Chalmers  Shannon Copur 
Säveltäjä:  Mark Mothersbaugh
Pelisarja:  The Sims
Pelimoottori:  Pixomatic
Julkaistu:   14. syyskuuta 2004  Windows:  NA 14. syyskuuta 2004  EU 17. syyskuuta 2004  OS X:  NA 17. kesäkuuta 2005  Game Boy Advance, GameCube, Nintendo DS, PlayStation 2, Xbox:  NA 24. lokakuuta 2005  EU 4. marraskuuta 2005  PlayStation Portable:  NA 7. joulukuuta 2005  EU 13. joulukuuta 2005  
Lajityyppi:  elämäsimulaatio
Pelimuoto:   yksinpeli  kaksinpeli (konsoliversioissa) 
Ikäluokitus:   ESRB: T  Virheellinen ESRB-arvo  OFLC: M  PEGI: 7 (lisäosat ja kamasetit 12+) 
Alusta:  Microsoft Windows, OS X, Game Boy Advance, Nintendo GameCube, Nintendo DS, PlayStation 2, Xbox, PlayStation Portable, mobiili
Lisenssi:  Suljettu lisenssi
Jakelumuoto:  CD, DVD
  Vaatimukset  800 MHz prosessori  256 Mt RAM  32 Mt T&L 3D-näytönohjain  äänikortti  3,5 Gt vapaata kiintolevytilaa  8xCD-ROM  Windows 98/ME/2000/XP (DirectX 9)   
http://www.ea.com.hk/Games_html/PC/Sims/Sims2.htm, http://sims2.ea.co.kr, http://www.ea.co.th/eagames/Sims.php, http://thesims2.ea.com.tw ja http://www.thesims.jp/thesims2 Virallinen sivusto
Lisää peliartikkeleitaVideopelien teemasivulla
Infobox OK     : 
The Sims 2 on Maxisin kehittämä ja Electronic Artsin julkaisema The Sims -pelisarjaan kuuluva simulaatiopeli. Peli julkaistiin alun perin vuonna 2004 Microsoft Windowsille ja seuraavana vuonna OS X:lle. Pelille on julkaistu kahdeksan lisäosaa, jotka kaikki ovat julkaistu myös Suomessa. Pelille on lisäksi julkaistu yhdeksän erilaista kamasettiä.
The Sims 2 on myynyt Suomessa jo viisinkertaisesti platinaa. The Sims 2 -peliä on myyty Suomessa vuoteen 2008 mennessä kaiken kaikkiaan 207 997 kappaletta, josta yksistään PC-versiota reilut 100 000 kappaletta. Kaiken kaikkiaan The Sims 2 -pelejä ja lisälevyjä on myyty jo yli 400 000 kappaletta. EA:n mukaan The Sims 2 -peli löytyy joka kymmenestä suomalaisesta kodista. EA lopetti pelin tukemisen kymmenen vuotta julkaisunsa jälkeen vuonna 2014. The Sims 2 julkaistiin uudelleen PC:lle lisäosineen yhdessä ensimmäisen osan kanssa 31. tammikuuta 2025 pelisarjan 25-vuotisjuhlan kunniaksi.
Pelaaminen > Naapurustot

The Sims 2 -peruspelin mukana tulee kolme naapurustoa, Kauniala, Outolaakso ja Veronala. Vuodenajat-lisäosan mukana tulee uusi naapurusto, Leutolaakso, Vapaa-aika-lisäosan mukana Puuhalan laakso ja Kaupunkikämpän mukana Belladonnapoukama. Myös lisäosien "Kauppa Auki" ja "Yöelämää" mukana tulevat naapurustojen kaltaiset sivunaapurustot kaupunkialue Stadi ja ostosalue Siniperä. Pelissä voi myös tehdä oman naapuruston ja oman kaupunkialueen ja ostosalueen valmiiseen naapurustoon liitettynä, mutta näissä ei ole valmisperheitä eikä valmiiksi sijoitettuja taloja. Naapuruston maaperän voi valita itse, vaihtoehtoina ovat aavikko, maanpinta, asfaltti ja rehevä.
Pelaaminen > Naapurustot > Kauniala

Kauniala on tullut tunnetuksi koko kaupungin rikkaimman miehen, Januksen, vaimon Johannan katoamisen vuoksi. Katoaminen on täysi mysteeri, mutta on huhuttu, että avaruusoliot olisivat voineet viedä Johannan. Kummallista on, että Terhakaisen siskokset muuttivat Kaunialaan juuri samaan aikaan... Asialla on toki voinut olla myös kaupungin naistennaurattaja Toni Lorula. Valmisperheet ovat Goottilan, Lorulan, Vähälän, Mukavaisen, Vanhasen, Haaveisen, Terhakaisen ja Röyhkän perheet.
Kaunialan maaperä on rehevä ruoho.
Pelaaminen > Naapurustot > Outolaakso

Outolaakso sijaitsee aavikolla, ja muutama sen asukkaista on avaruusolioita. Kaupungin vanhimman naisen Olivia Vainajalan pihalla on kymmenkunta hautakiveä, joiden kaikkien vainajia ei tiedetä. Outolaakson valmiit perheet ovat Erakkolan, Ruutilan, Lyytisen, Ypölän, Virtasen, Uteloisen ja Vainajalan perheet. Lisäksi Outolaaksosta löytyy towniena Johanna Goottila.
Outolaakson maaperä on aavikko.
Pelaaminen > Naapurustot > Veronala

Veronalan naapurusto perustuu italialaiseen Veronan kaupungissa tapahtuneeseen Romeo ja Julia -tarinaan. Monttupuun ja Capulan perheet ovat riidoissa, mutta sukujen teinit ovat rakastuneet toisiinsa. Monttupuiden ja Capuloiden lisäksi muita asutettuja valmisperheitä naapurustossa on vain Unelmalan perhe.
Veronalan maaperä on Kaunialan tavoin rehevä.
Lisäosat > The Sims 2: Yliopisto

The Sims 2 Yliopisto (engl. The Sims 2 University) on 11. maaliskuuta 2005 julkaistu lisäosa. Lisäosassa pelaajalla on mahdollisuus lähettää oma siminsä opiskelemaan yliopistoon teini-iässä tai erikseen luoda opiskelijasimejä. Yliopistoon siirryttyään simistä tulee nuori aikuinen. Sim voi asua joko asuntolassa, yksityisasunnossa tai osakuntatalossa. Yksityisasunnon voi myös muuttaa osakuntataloksi. Yliopistossa on myös mahdollisuus päästä salaseuran jäseneksi, jos on hyvissä väleissä kolmen jäsenen kanssa eli molemmilla on pitkän ajan suhde vähintään 50. Jäsenet tunnistaa tummasta puvusta ja laamarintamerkistä. Lisäosassa voi laittaa simin viuhahtelemaan eli juoksemaan alasti ympäri kampusta. Simit voivat palauttaa kuolleita sukulaisiaan ja tuttaviaan henkiin Haudantakain -nimisellä laitteella, jonka sim saa saavuttaessaan Mystiikka-uran viidennen tason. Pelissä tulee 125 uutta esinettä, ja mukana on muutama aikuisille ja nuorille aikuiselle kohdistettu uusi hiustyyli.
Lisäosat > The Sims 2: Yöelämää

The Sims 2 Yöelämää (engl. The Sims 2 Nightlife) on Suomessa 12. lokakuuta 2005 julkaistu lisäosa. Simit voi viedä illalliselle, diskoon, treffeille tai vaikka keilailemaan. Pelissä on 125 uutta esinettä. Lisäosa tarjoaa runsaasti uusia vaatteita ja hiustyylejä. Lisäksi sim voi ostaa oman auton ja rakentaa autotallin. Simit voivat muuttua vampyyreiksi, jos joutuvat tällaisen puremiksi.
Lisäosat > The Sims 2: Kauppa auki

The Sims 2 Kauppa auki (engl. The Sims 2 Open for Business) on vuonna 2005 julkaistu lisäosa, jossa on tarkoitus perustaa jonkinlainen kaupallinen yritys, kuten vaatekauppa, kukkakauppa, ravintola tai salonki. Pelaaja on itse vastuussa yrityksensä tulevaisuudesta. Yritykseen voi palkata työntekijöitä, joiden kokemus ja pisteytys vaikuttaa palkkavaatimukseen. Taloudellisesti tiukkoina aikoina voi aina tietenkin turvautua perheenjäsenten ilmaiseen työvoimaan. Työntekijöiden tyytyväisyys on yhtä tärkeää kuin asiakkaiden, ja henkilökuntaa voi halutessaan tyydytellä palkankorotuksilla ja tauoilla. Kun työntekijä on tarpeeksi kauan työskennellyt yrityksessä, hänet voidaan ylentää esimieheksi ja tätä voi ohjata, kuten omia simejäkin, erona on se, että esimiestä voi ohjata vain yrityksessä ja vain, jos kutsuu työntekijän töihin. Yritystä voi kasvattaa miltei loputtomiin: pelaaja voi katsella yrityksensä kasvavan pienestä kulmakaupasta kolmikerroksiseksi ostosparatiisiksi. Lisäksi lisäosan mukana tulee myyntikalusteita ja työpöytiä, joita tarvitaan puodin ylläpidossa.
Lisäosat > The Sims 2: Lemmikkielämää

The Sims 2: Lemmikkielämää (engl. The Sims 2: Pets) on 17. lokakuuta 2006 julkaistu neljäs lisäosa. Pelissä on mahdollisuus ostaa tai luoda lemmikki. Peli tarjoaa vaihtoehdoksi koiran ja kissan, lisäksi ostotilasta on saatavilla pienempiä terraariolemmikkejä. Lemmikkejä pitää ruokkia ja niiden hyvinvoinnista on huolehdittava. Lisäksi niitä voi kouluttaa ja jakaa muille pelaajille pelin sivuston kautta. Lemmikki (kissa/koira) voi käydä myös simien tapaan töissä ja ansaita näin lisätuloja perheelle. Lemmikin ylennyksellä tienaa myös uusia ominaisuuksia lemmikin luomiseen (esimerkiksi eriväriset turkit ja uudet kaulapannat). Lemmikkejä ei voi ohjata, mutta niiden mielialaa ja suhteita voi seurata (huijauskoodien avulla myös lemmikin ohjaaminen on mahdollista). Simin on mahdollista muuttua ihmissudeksi. Pelin mukana tulevat koiran ja kissan lisäksi terraariolemmikit, hamsteri ja lintu. Kullekin eläinlajille on omat rotunsa.
Lisäosat > The Sims 2: Vuodenajat

The Sims 2 Vuodenajat (engl. The Sims 2 Seasons) on viides lisäosa. Se julkaistiin Suomessa 1. maaliskuuta 2007. Pelissä on mukana 125 uutta esinettä, muun muassa mehulinko ja vaatenaulakko. Pelissä on neljä vuodenaikaa, ja pelaaja voi itse valita kuhunkin naapurustoon vuodenajat ja vuodenaikojen järjestyksen. Simit voivat paleltua tai saada lämpöhalvauksen sään ja pukeutumisen mukaan. Simit voivat muuttua vihersimeiksi ja liittyä puutarhakerhoon. Pelin mukana tulee yksi uusi naapurusto ja muutama uusi perhe. Vuodenajat tuo peliin uusia hiustyylejä ja vaatteita sekä muutamia uusia toimintoja, kuten kalastuksen ja viljelyn. Uusina toimintoina voi myös valita erilaiset asusteet eri tilanteisiin. Lisäksi tulee myös uusi asukategoria, ulkovaatteet. Lisäosa tuo peliin mahdollisuuden antaa lahjoja, säilöä ruokaa, kalastaa ja pyydystää perhosia ja tulikärpäsiä.
Lisäosat > The Sims 2: Matkoilla

The Sims 2: Matkoilla (engl. The Sims 2: Bon Voyage) on pelisarjan kuudes lisäosa. Se julkaistiin Euroopassa 6. syyskuuta 2007. Lisäosassa simit voivat matkustaa lomalle hotelliin, telttaan tai itseostettuun loma-asuntoon. Lomalla simit voivat esimerkiksi ottaa valokuvia tai uida meressä. Simit voivat oppia paikallisilta asukkailta, kuten tulitanssijalta tai ninjalta uusia taitoja ja opettaa ne kotona muille simeille. Jokaiseen lomakohteeseen kuuluu myös oma tervehdystapa. Tonteille saattaa ilmaantua myös taskuvaras, joka saattaa vohkia similtä rahaa. Tarpeeksi loogiset simit voivat torjua tämän tervehdyksen ja tarpeeksi hyväkuntoiset voivat saada rahansa takaisin.
Pelissä on kolme matkakohdetta, jotka ovat Twikkii-saari, Kolmijärvi ja Takemizu-kylä. Jokaiselle on kätketty salainen piilotontti, jossa pelaaja voi suorittaa erilaisia tehtäviä.
Lisäosat > The Sims 2: Vapaa-aika

The Sims 2: Vapaa-aika (engl. The Sims 2 Freetime) on pelisarjan seitsemäs lisäosa. Suomessa se julkaistiin keväällä 2008. Tällä kertaa simeille on luotu harrastuksia, joiden parissa voi nyt viettää aikaa. Luvassa on harrastuksia eri aloilta, kuten musiikista, urheilusta ja taiteesta. Simit voivat esimerkiksi etsiä elämää ulkoavaruudesta. Osaamillaan uusilla taidoilla simit voivat haastaa toisia simejä kilpailuihin ja verrata taitojaan toisten simien kanssa. Itsetehtyjä tuotteita voi myös myydä. Simit voivat vaikka harrastaa autojen parissa tai tanssia balettia.
Lisäosat > The Sims 2: Kaupunkikämppä

The Sims 2: Kaupunkikämppä (engl. The Sims 2 Apartment Life) julkaistiin syksyllä 2008 ja se on kahdeksas ja samalla viimeinen lisäosa. Se ilmestyi Euroopassa 21. elokuuta 2008 ja Pohjois-Amerikassa 26. elokuuta. Tässä uusimassa lisäosassa simit voivat maksaa vuokraa, ja valittavana on useita eri asuntotyylejä. Lisäosassa myös naapurit vaikuttavat simien elämään. Pelissä julkistettiin kokonaan uudenlaisia yhteisötontteja. Tuttuun tapaan mukana on uusia hiustyylejä, vaatteita ja huonekaluja. Lisäosa tuo peliin myös taikuuden, kuten alkuperäisessä The Sims -pelissä The Sims: Taikaa -lisäosassa.
Minilisäosa ja kamasetit

The Sims 2: Joulupaketti 

Joulupaketti on The Sims 2 -sarjan ensimmäinen ja ainoa minilisäosa. Se julkaistiin Suomessa 22. marraskuuta 2005. Pelissä on mahdollisuus esimerkiksi saada joulupukki vierailemaan jouluna simien kotona.lähde?
The Sims 2: Perhepakkaus Kamasetti 

Perhepakkaus Kamasetti tuo peliin perheaiheisia tavaroita ja sisustuselementtejä eri teemoittain, kuten meriteemaisena. Perhepakkauksessa on myös esimakua Yöelämää-lisäosasta, muun muassa yhteensopivuustilastojen muodossa.
The Sims 2: Glamour Kamasetti 

Glamour Kamasetti tuo mukanaan uusia esineitä ja asuja. Simit voivat vaihtaa elämäntyylinsä glamouriksi ja pukeutua glamourasuihin.
The Sims 2: Juhlien! Kamasetti 

Juhlien! Kamasetti julkaistiin Suomessa 5. huhtikuuta 2007. Se sisältää nimensä mukaisesti esineitä erilaisiin juhliin, kuten syntymäpäiville ja häihin.
The Sims 2: Joulun Kamasetti

Joulun Kamasetti tuo nimensä mukaisesti peliin niin jouluisia kuin uuden vuoden viettoonkin tarkoitettuja esineitä, kuten joulukuusia ja kyntteliköitä. Kamasetti sisältää Joulupaketin 40 esinettä, ja tämän lisäksi uusia tavaroita on 20.
The Sims 2: H&M Muodin Kamasetti 

H&M Muodin Kamasetti lisää peliin 100 H&M-vaateyrityksen vaatemallia. Kamasetti julkaistiin kesäkuussa 2007.
The Sims 2: Teinien Kamasetti 

The Sims 2: Teinien Kamasetti on teinien muotia ja tavaroita koskeva kamasetti, joka julkaistiin 8. marraskuuta. Se sisältää 89 uutta vaatetta ja 60 uutta teinitavaraa. Kamasetti tarjoaa eri värisiä vaatteita kummallekin sukupuolelle. Mukana on esimerkiksi goottitavaraa.
The Sims 2: Kyökki & Kylppäri Sisustajan Kamasetti

The Sims 2: Kyökki & Kylppäri Sisustajan Kamasetti keskittyy nimensä mukaisesti keittiöön ja kylpyhuoneeseen. Paketti sisältää uusia esineitä, minkä lisäksi erilaisia asusteita, kuten pyyhkeitä pään ympärille.
The Sims 2: Kodin Ikea Kamasetti 

The Sims 2: Kodin Ikea Kamasetti julkaistiin 26. kesäkuuta 2008. 60 uutta sisustusesinettä omaava Kodin Ikea Kamasetti tuo mahdollisuuden sisustaa simien talot Ikea-kalustein.
The Sims 2: Kartano & Puutarha Kamasetti

The Sims 2: Kartano & Puutarha Kamasetti on The Sims 2:n viimeinen kamasetti. Pelin 60 esinettä on tarkoitettu kartanoihin ja puutarhoihin. Kamasetti julkaistiin 20. marraskuuta 2008.
Kokoelmapaketit > The Sims 2 Holiday Edition (2005)

The Sims 2 Holiday Edition (2005) julkaistiin vuoden 2005 joulumyyntiin ja se sisälsi alkuperäisen The Sims 2 -pelin ja The Sims 2: Joulupaketti -minilisäosan. Paketti ei ole enää myynnissä.
Kokoelmapaketit > The Sims 2 Holiday Edition (2006)

The Sims 2 Holiday Edition -paketista julkaistiin uusi versio vuoden 2006 joulumyyntiin ja se sisälsi alkuperäisen The Sims 2 -pelin ja The Sims 2: Joulun kamasetti -kamasetin. Paketti ei ole enää myynnissä.
Kokoelmapaketit > The Sims 2 Deluxe

The Sims 2 Deluxe sisältää alkuperäisen The Sims 2 -pelin, Yöelämää-lisäosan ja bonuslevyn, joka sisältää taustakuvia tietokoneen työpöydälle ja erilaisia videoita.
Kokoelmapaketit > The Sims 2 Double Deluxe

The Sims 2 Double Deluxe sisältää alkuperäisen The Sims 2 -pelin, Yöelämää-lisäosan ja lisäksi The Sims 2: Juhlien! -kamasetin. Lisäksi mukana tulee bonuslevy, jossa on taustakuvia ja erilaisia videoita.
Kokoelmapaketit > The Sims 2 Kampus -kokoelma

The Sims 2 Kampus -kokoelma sisältää lisäosan The Sims 2 Yliopisto sekä kamasetit Teinien kamasetti ja Kodin Ikea.
Kokoelmapaketit > The Sims 2 Bisnes -kokoelma

The Sims 2 Bisnes -kokoelma sisältää lisäosan The Sims 2 Kauppa auki sekä kamasetit H&M Muodin Kamasetti ja Kyökki ja kylppäri.
Kokoelmapaketit > The Sims 2 Lemmikkipakkaus -kokoelma

The Sims 2 Lemmikkipakkaus -kokoelma sisältää lisäosan Lemmikkielämää sekä kamasetit Perhepakkaus ja Kartano ja puutarha.
Kokoelmapaketit > The Sims 2 Ultimate Collection

The Sims 2 Ultimate Collection on kokoelmapaketti, joka sisältää kaikki The Sims 2 -pelin laajennukset. Paketti on mahdollista saada, mikäli on rekisteröinyt The Sims 2 -peruspelin Originiin. Heinäkuun 2014 lopulla peli oli jaossa ilmaisena Originissa yleisellä lunastuskoodilla.
Kokoelmapaketit > The Sims 2 Super Collection

The Sims 2 Super Collection on kokoelmapaketti, jonka Aspyr on julkaissut Maceille vuonna 2014. Paketti sisältää 6 lisäosaa ja 3 kamasettiä.
Aiheesta muualla

The Sims 2 MobyGamesissa (englanniksi)
Virallinen sivusto (Arkistoitu – Internet Archive) (englanniksi)
| 0 | 1 | 2 |
| --- | --- | --- |
| The Sims:   | The Sims: Livin' It Up | The Sims: House Party | The Sims: Hot Date | The Sims: Lomalla | The Sims: Lemmikit | The Sims: Superstar | The Sims: Taikaa |  |
| The Sims 2:   | The Sims 2: Yliopisto | The Sims 2: Yöelämää | The Sims 2: Kauppa auki | The Sims 2: Lemmikkielämää | The Sims 2: Vuodenajat | The Sims 2: Matkoilla | The Sims 2: Vapaa-aika | The Sims 2: Kaupunkikämppä |  |
| The Sims 3:   | The Sims 3: Maailmanmatkaaja | The Sims 3: Unelmaduuni | The Sims 3: Iltahuvit | The Sims 3: Täyttä Elämää | The Sims 3: Lemmikit | The Sims 3: Superstara | The Sims 3: Supernatural | The Sims 3: Vuodenajat | The Sims 3: Yliopistoelämää | The Sims 3: Paratiisisaari | The Sims 3: Tulevaisuuteen |  |
| The Sims 4:   | The Sims 4: Duunipäivä | The Sims 4: Kaupunkielämää | The Sims 4: Kimppapuuhaa | The Sims 4: Kylpyläpäivä | The Sims 4: Vampyyrit |  |
| The Sims Tarinat:   | The Sims Elämäntarinat | The Sims Lemmikkitarinat | The Sims Selviytymistarinat |  |
| Konsolipelit:   | MySims | The Sims ryntää raitille | The Urbz: Sims in the City | The Sims 2: Autiosaari |  |
| Muut:   | Project Rene (The Sims 5) | The Sims Online (EA Land) | The Sims Medieval | The Sims -videopeli | The Sims -elokuva |  |
Sim-universumi
| --- | --- |
SimCity:  SimCity  SimCity 2000  SimCity 3000  SimCity 4  SimCity Yhteiskunnat  SimCity 
The Sims:  The Sims  The Sims 2  The Sims 3  The Sims Online  The Sims Tarinat  The Sims 4  Project Rene (The Sims 5) 
Muut Sim-pelit:  SimEarth  SimAnt  SimLife  SimFarm  SimTower  SimHealth  SimIsle  SimCopter  SimGolf  Streets of SimCity  MySims  The Sims Medieval 
Lapsille suunnatut:  SimTown  SimPark  SimSafari  SimTunes 
Sim-pelien sukulaiset:  El-Fish  Sid Meier's SimGolf  SimCity 64  Spore  Widget Workshop 
Muut:  The Sims -elokuva 
Pelinaapurusto Kauniala.